**Ski idrettspark** er et kommunalt idrettsanlegg i Ski i Nordre Follo i Akershus. Idrettsparken ble innviet i 1956 og er hjemmebanen til Ski Idrettslag. Hovedbanen har naturgress med løpebaner rundt og tribunekapasitet på 1900 personer. I idrettsparken ligger Ski stadion, som er Follo Fotballs hjemmebane. Idrettsparken huser også Ski Ishall, Skihallen, Ski Alliansehall og Ski turnhall. Idrettsparken benyttes som treningsområde Ski IL Håndball, Ski IL Friidrett, Ski IL Fotball, Ski IL Ishockey, Ski IL Innebandy, Ski IL Tennis og Ski IL Turn.

Banene brukes av lag og spillere i forskjellige aldersgrupper, alle idrettslag i kommunen kan søke om få bruke banene til organisert trening. Uorganisert trening/spill og lek er tillatt, banene er åpne for alle når det ikke foregår organisert aktivitet. Banemesteren kan likevel stenge banen ved vedlikehold og ekstremvær.

I juni 2020 satt Nordre Follo kommune av 2 mill. kroner til oppgradering av idrettsanlegg i kommunen. Dette etter at Ski stadion bar preg av manglende vedlikehold.

Skihallen og Ski Alliansehall
-----------------------------

Ski Alliansehall er bygd i sammenheng med Skihallen, og eies og driftes av Ski Alliansehall AS som er et selskap heleid av Ski IL Alliansen. Det lokale håndballaget, Ski IL Håndball, er den største aktøren. Ski Alliansehall består av to håndballbaner, en stor klatrevegg og to mindre buldrevegger, en dansesal et klasserom/møterom, garderobefasiliteter og kafeteria.

Skihallen benyttes i dag av Ski IL Friidrett og Follo Håndballklubb. Ski IL Håndball og Ski Alliansehall AS har kontorer i Ski Alliansehall.

Ski Ishall
----------

Ski Ishall ble åpnet 3. desember 1987, som den 14. ishallen i Norge. Hallen er hjemmebanen til ishockeylaget Ski Icehawks og har en publikumskapasitet på 600 ståplasser.

Ski stadion
-----------

Ski stadion er Follo Fotballs hjemmebane. Stadionet ble anlagt i 1956, og underlaget er naturgress.

Ski turnhall
------------

I 2016 gikk flertallet av politikerne i tidligere Ski kommune sammen om å få bygget en turnhall i idrettsparken. Ski turnhall åpnet i desember 2020, og er en basishall med fastmonterte turnelementer. Antallet sitteplasser i hallen er 480, men med ståplasser på en avsats over selve turnhallen, er det mulig å få plass til mange flere. Høsten 2020 ble det utlyst en navnekonkurranse i forbindelse med åpningen av hallen. Forslag som *Hopp og sprett*, *Spagaten*, *Salto*, *Svetter`n*, *Turnellen* og *Turnipsen* var noen av navneforslagene. Men Språkrådet var skeptisk da forslagene sa lite om hva slags bygg det var snakk om eller for det ligger. Navnet endte på Ski turnhall, til tross for at hallen brukes av alle turnklubbene i Nordre Follo kommune.

Kongebesøk
----------

Kong Harald V besøkte Ski Alliansehall onsdag 1. oktober 2008. Her fikk han se over 150 barn og unge i aktivitet og hilse på utvalgte personer fra idrettsmiljøet i Ski.

Referanser
----------

1. ↑  «Ski Idrettspark». *Ski IL Alliansen*. 7. juli 2014. Besøkt 6. mars 2021.
2. ↑  «Særidretter». *Ski IL Alliansen*. 6. juli 2014. Besøkt 6. mars 2021.
3. ↑  Bjerklund, Eirik Løkkemoen (16. juni 2020). «(+) Setter av 2 millioner til oppgradering av idrettsanlegg». *Østlandets Blad* **(norsk)**. Besøkt 6. mars 2021.
4. ↑  «Norges Ishockeyforbund». *web.archive.org*. 6. juli 2011. Archived from the original on 6. juli 2011. Besøkt 6. mars 2021. CS1-vedlikehold: Uheldig URL (link)
5. ↑  Hanstensen, Karin (30. november 2016). «(+) Nå blir det turnhall i Ski». *Østlandets Blad* **(norsk)**. Besøkt 6. mars 2021.
6. 1 2  Hanstensen, Karin (16. desember 2020). «(+) Nå er navnet klart - dette skal den nye turnhallen i Ski hete». *Østlandets Blad* **(norsk)**. Besøkt 6. mars 2021.
7. ↑  Kvitle, Mette (3. november 2020). «(+) Språkrådet stusser over navneforslagene til ny turnhall i Ski – har klare anbefalinger». *Østlandets Blad* **(norsk)**. Besøkt 6. mars 2021.

Eksterne lenker
---------------

* Offisielt nettsted Rediger på Wikidata
* Ski Stadion - Nordic Stadiums

| * v
* d
* r
Nordre Follo kommune i Akershus fylke |
| --- |
| Nordre Follo | Tettsteder | 
* Bøleråsen
* Drømtorp
* Finstad
* Greverud
* Hebekk
* Kolbotn
* Kråkstad
* Langhus
* Mastemyr
* Sofiemyr
* Oppegård
* Solbråtan
* Siggerud
* Ski sentrum
* Skotbu
* Svartskog
* Tårnåsen

 |
| Kirker | 
* Greverud kirke
* Kolbotn kirke
* Kråkstad kirke
* Langhus kirke
* Oppegård kirke
* Siggerud kirke
* Ski middelalderkirke
* Ski nye kirke
* Sofiemyr kirke
* Sørmarkskapellet

 |
| Severdigheter | 
* Møllerenga
* Roald Amundsens hjem, Uranienborg (museum)
* Waldermarhøy
* Gågata i Ski

 |
| Skoler | 

|  |  |
| --- | --- |
| Barneskoler | 
* Bøleråsen skole
* Finstad skole
* Follo barne- og ungdomsskole
* Greverud skole
* Hebekk skole
* Kolbotn skole
* Kråkstad og Skotbu skoler
* Langhus skole
* Kolbotn skole
* Siggerud skole
* Ski skole
* Sofiemyr skole
* Tårnåsen skole
* Vassbonn skole
* Vevelstadåsen skole
* Østli skole

 |
| Ungdomsskoler | 
* Fløysbonn ungdomsskole
* Flåtestad ungdomsskole
* Follo barne- og ungdomsskole
* Haugjordet ungdomsskole
* Hellerasten ungdomsskole
* Ingieråsen ungdomsskole
* Kråkstad skole
* Siggerud skole
* Ski ungdomsskole
* Magasinparken ungdomsskole (vedtatt bygget)

 |
| Privatskoler | 
* Folkeuniversitet (avd. Ski), Sonans Utdanning (avd. Ski)

 |
| Videregående skoler | 
* Ski videregående skole
* Drømtorp videregående skole
* Nye Ski videregående skole (vedtatt bygget)
* Roald Amundsen videregående skole

 |

 |